
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 91
                                                                din 28 mai 2020
privind aprobarea numărului de locuri la Creșa din cadrul Direcției de Asistență Socială Sighișoara, a costului mediu lunar de întreținere, a contribuției de întreținere datorate de părinți/reprezentanți legali, a finanțării sumelor necesare în completare de la bugetul local și a cuantumului alocației zilnice de hrană, pentru copiii care frecventează Creșa din cadrul Direcției de Asistență Socială Sighișoara în anul școlar 2020 - 2021
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 11.453/13.05.2020 și la Consiliul Local Sighișoara cu nr. 11.455/13.05.2020, de referatul de aprobare, înregistrat cu nr. 11.454/13.05.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile art. 9 și art. 10 din Legea nr. 263/2007 privind înființarea, organizarea și funcționarea creșelor, cu modificările și completările ulterioare și ale art. 70 - 72 din Metodologia de organizare și funcționare a creșelor și a altor unități de educație timpurie antepreșcolară, aprobată prin H.G. nr. 1252/2012, cu modificările și completările ulterioare;
Având în vedere dispozițiile prevăzute în Anexa nr. 1 la H.G. nr. 904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272/2004 privind protecția și promovarea drepturilor copilului, dispoziții care statuează valoarea alocației de hrană pentru copiii din creșe și alte unități de educație timpurie;

         Având în vedere Raportul de specialitate al Direcției de Asistență Socială Sighișoara cu nr. 968/11.05.2020, înregistrat la Municipiul Sighișoara cu nr. 11.452/13.05.2020, cu propunerea de aprobare a numărului de locuri la Creșa din cadrul Direcției de Asistență Socială Sighișoara, a costului mediu lunar de întreținere, a contribuției de întreținere datorată de părinți/reprezentanți legali, a finanțării sumelor necesare în completare de la bugetul local și a cuantumului alocației zilnice de hrană, pentru copiii care frecventează Creșa din cadrul Direcției de Asistență Socială Sighișoara în anul școlar 2020 - 2021;
         Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d), alin. (7) lit. b) și alin. (14), art. 139 alin. (1) și alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
         Art. 1. Se aprobă un număr de 30 de locuri disponibile la Creșa din cadrul Direcției de Asistență Socială Sighișoara.


Art. 2. Se aprobă costul mediu lunar de întreținere în Creșa din cadrul Direcției de Asistență Socială Sighișoara, în anul școlar 2020 - 2021, în cuantum de 202,23 lei/copil.


Art. 3. Valoarea contribuției lunare de întreținere datorate de părinţii/reprezentanţii legali ai copiilor înscriși la Creșa din cadrul Direcției de Asistență Socială Sighișoara, se stabilește în cote procentuale și nu va depăși 20% din costul mediu lunar de întreținere, astfel:

	Venit mediu brut lunar cumulat al părinţilor/reprezentanţilor legali
	Nr.copii
	Cotă procentuală contribuţie părinţi
	Valoare contribuție/zi/copil prezent (lei)

	Peste 700 lei


	un copil
	20%
	2

	
	2 sau mai mulţi copii
	10%
	1

	între 225 - 699 lei


	un copil
	10%
	1

	
	2 sau mai mulţi copii
	5%
	          0,50


Art. 4. Se aprobă finanțarea sumelor necesare în completare de la bugetul local, reprezentând diferența dintre cheltuielile totale și valoarea contribuției lunare de întreținere datorate de părinții/reprezentanții legali ai copiilor înscriși la Creșa din cadrul Direcției de Asistență Socială Sighișoara în anul școlar 2020 - 2021.
Art. 5. Se aprobă scutirea de la plata contribuției, sarcina fiind preluată de bugetul local, a părinților/reprezentanților legali care au în îngrijire copii ce sunt expuşi riscului de separare de familie şi au aprobate planuri de servicii.
Art. 6. Se aprobă cuantumul alocației zilnice de hrană pentru copiii înscriși la Creșa din cadrul Direcției de Asistență Socială Sighișoara în anul școlar 2020 - 2021, în sumă de 12 lei/copil.
Art. 7. Cu data intrării în vigoare a prezentei, se abrogă orice alte dispoziții contrare.
Art. 8. Cu ducerea la îndeplinire a prevederilor prezentei hotărâri, se încredințează Direcția de Asistență Socială Sighișoara.
Art. 9. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 
PREŞEDINTE DE ŞEDINŢĂ,

  

            Toth Tivadar       

                                           Contrasemnează pentru legalitate

                                                                                               SECRETARUL GENERAL al municipiului,

                                                                                                             Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția de Asistență Socială Sighișoara;

  1 ex. Biroul Buget, Contabilitate, Salarizare – Direcţia Economică.

  9 ex.

  B.A. 
